Malmok
Malmok ta un luga den nortwest di Aruba, den region di Noord/Tanki Leendert. E area cu ta situa directamente riba laman Caribe y ta consisti principalmente di barionan cu cas residencial grandi desaroya desde decada 1960, acomodacion di vacacion y atraccionnan turistico. Via e caminda principal nr. 1 y 2 ta pasa Palm Beach pa yega na Malmok. E poblacion di Palm Beach, Bubali y Malmok huntu ta conta 5.105 hende (2010).

Atraccionnan 
Na Malmok tin estableci e compleho di Tierra di Sol, cu e unico cancha di golf di 18-buraco di Aruba.  Via Malmok por alcansa e punta extremo nort di Aruba y e faro yama "California Lighthouse". Net dilanti di e costa ta encontra e barco aleman naufraga "Antilla", cual practicantenan di buceo y snorkel ta gusta bishita. Den e zona costal tin dos playa popular, esta Arashi Beach y Malmok Beach.

Galeria

Mira tambe 
 Lista di luga na Aruba

Luga na Aruba